**BALATONFÖLDVÁR VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel: 84-540-330. E-mail:** **pgmh@balatonfoldvar.hu**

**ELŐTERJESZTÉS**

**Balatonföldvár Város Önkormányzata Képviselőtestületének**

**2023. november 23. napján tartandó ülésére**

Az előterjesztést és a módosító okirat tervezetét készítette: dr. Liszkai Katalin ügyvéd, Mikóné Fejes Ibolya aljegyző.

Az előterjesztés tárgya: Balatonföldvári Nonprofit Kft. ügyvezetőjének megválasztása, az alapító okirat módosítása.

Melléklet: Megbízási szerződés meghosszabbítása, módosító okirat

A Balatonföldvári Kulturális Szolgáltató és Fenntartó Közhasznú Nonprofit Korlátolt Felelősségű Társaság ügyvezetőjének megbízatása 2023. december 31-én lejár. Javaslom a Képviselőtestületnek, hogy a társaság ügyvezetőjévé újabb egy éves, 2024. január 1-től 2024. december 31-ig terjedő időszakra ismételten a jelenlegi ügyvezetőt, Kiss Tibort válassza meg. Az ügyvezető ismételt megbízásával összefüggésben szükséges a társaság alapító okirata - az ügyvezetői megbízatás időtartamára vonatkozó - 19.1. pontjának megfelelő módosítása is.

A megbízatás ismételten egy évvel történő meghosszabbításának célszerűségét az indokolja, hogy európai uniós pályázati forrás igénybevételével a városüzemeltetési szervezetet érintő, jelentős személyi erőforrásokat igénylő beruházás valósulhat meg, továbbá a közművelődési feladatellátás szervezeti kereteinek megváltoztatására irányuló tárgyalások is kezdődtek.

Határozati javaslat 1:

Balatonföldvár Város Önkormányzatának Képviselőtestülete Kiss Tibor (anyja neve: Széles Erzsébet), 8600 Siófok, Tavasz u. 18. szám alatti lakost a Balatonföldvári Kulturális Szolgáltató és Fenntartó Közhasznú Nonprofit Korlátolt Felelősségű Társaság (székhelye: 8623 Balatonföldvár, Petőfi S. u. 1., cégjegyzékszám: 14-09--314024) ügyvezetőjévé 2024. 01. 01. napjától 2024. 12. 31. napjáig terjedő hatállyal megválasztja. Megbízási díját 590.000 Ft-ban, havi költségtérítését a megbízási díj 15 %-ában határozza meg. Felhatalmazza Holovits Huba polgármestert az ügyvezető megbízási szerződésének aláírására.

Határozati javaslat 2:

1. Balatonföldvár Város Önkormányzatának Képviselőtestülete a Balatonföldvári Kulturális Szolgáltató és Fenntartó Közhasznú Nonprofit Korlátolt Felelősségű Társaság alapító okiratának módosítását az előterjesztéssel egyezően elfogadja.
2. A képviselőtestület felhatalmazza a Holovits Huba polgármestert, valamint Kiss Tibor ügyvezetőt, hogy a változásbejegyzésre irányuló cégeljárásban a szükséges jognyilatkozatokat megtegyék, illetve a cégeljáráshoz szükséges iratokat aláírják.

Balatonföldvár, 2023. november 16.

 *Holovits György Huba* polgármester

Törvényességi ellenőrzésre bemutatva:

Ellenjegyezte: ………………………….

 Dr. Törőcsik Gabriella jegyző